TSR ดีด 4% รับร่วมทุน “คอนเนคซ์เทค” รุกพัฒนาแพลตฟอร์ม “ระบบป้องกันภัย”
TSR เด้ง 4% รับร่วมทุน "คอนเนคซ์เทค" เดินหน้าพัฒนาธุรกิจแพลตฟอร์มระบบสัญญาณกันขโมย ระบบเข้าและออกอัตโนมัติ ระบบกล้องวงจรปิด และสินค้าดูแลรักษาความปลอดภัย
TSR เด้ง 4% รับร่วมทุน "คอนเนคซ์เทค" เดินหน้าธุรกิจแพลตฟอร์มระบบสัญญาณกันขโมย ระบบเข้าและออกอัตโนมัติ ระบบกล้องวงจรปิด และสินค้าดูแลรักษาความปลอดภัย
12 ม.ค. 2566

ผู้สื่อข่าวรายงานว่า วันนี้ (11 ม.ค. 66)  ราคาหุ้น บริษัท เธียรสุรัตน์ จำกัด (มหาชน) หรือ TSR ณ เวลา 10:40 น. อยู่ที่ระดับ 4.24 บาท  บวก 0.16 บาท หรือเพิ่มขึ้น 3.92% สูงสุดที่ระดับ 4.26 บาท ต่ำสุดที่ระดับ 4.10 บาท ด้วยมูลค่าการซื้อขาย 15.27 ล้านบาท

สำหรับราคาหุ้นที่ปรับตัวขึ้นต่อเนื่องเป็นผลมาจากบริษัท TSR เปิดเผยว่า ที่ประชุมคณะกรรมการบริษัท ครั้งที่ 1/2566 ซึ่งประชุมเมื่อวันที่ 11 มกราคม 2566 มีมติอนุมัติร่วมลงทุนใน บริษัท คอนเนคซ์เทค จำกัด กับ บริษัท วีรศา จำกัด โดยบริษัทถือหุ้นสัดส่วน 51% และวีรศาถือหุ้น 49% โดยบริษัทลงทุนจำนวน 2.55 ล้านบาท โดยจะชำระเป็นเงินสด
ทั้งนี้ เพื่อดำเนินธุรกิจพัฒนาแพลตฟอร์มรองรับการบริหารจัดการ ระบบสัญญาณกันขโมย ระบบเข้าและออกอัตโนมัติ ระบบกล้องวงจรปิด สินค้าดูแลรักษาความปลอดภัย และอุปกรณ์ Internet of Thing (IoT)  ที่เกี่ยวข้องกับการบริหารจัดการสำนักงาน โรงงาน ที่อยู่อาศัย สำหรับลูกค้าองค์กร เช่น นิคมอุตสาหกรรม ผู้พัฒนาที่อยู่อาศัย เป็นต้น และลูกค้ารายย่อยที่เกี่ยวข้อง